# พูนภิรมย์ ลิปตพัลลภ
พลโทหญิง พูนภิรมย์ ลิปตพัลลภ (เกิด 25 กรกฎาคม พ.ศ. 2498) เป็นนักการเมืองสตรีชาวไทย อดีตรัฐมนตรีว่าการกระทรวงพลังงาน ในรัฐบาลสมัคร สุนทรเวช และอดีตสมาชิกวุฒิสภาจังหวัดนครราชสีมา

 ประวัติ  
พูนภิรมย์ เกิดเมื่อวันที่ 25 กรกฎาคม พ.ศ. 2498 ที่ตำบลพลกรัง อำเภอเมืองนครราชสีมา จังหวัดนครราชสีมา สมรสกับสุวัจน์ ลิปตพัลลภ อดีตรองนายกรัฐมนตรี และรัฐมนตรีหลายกระทรวง มีบุตรด้วยกัน 2 คน คือ นายพสุ ลิปตพัลลภ และนางสาวพราวพุธ ลิปตพัลลภ พูนภิรมย์ มีชื่อเล่นว่า "ติ้ง" มักถูกเรียกขานจากสื่อมวลชนว่า "มาดามติ้ง"

สำเร็จการศึกษาระดับปริญญาตรี วิทยาศาสตรบัณฑิต สาขาเคมี จาก มหาวิทยาลัยเกษตรศาสตร์ และระดับปริญญาโท วิทยาศาสตรมหาบัณฑิต สาขาชีวเคมี จาก จุฬาลงกรณ์มหาวิทยาลัย

พูนภิรมย์ เข้าสู่วงการเมืองครั้งแรกโดยลงสมัครรับเลือกตั้งเป็น สมาชิกวุฒิสภา ปี พ.ศ. 2549ประกาศคณะกรรมการการเลือกตั้ง เรื่อง ผลการเลือกตั้งสมาชิกวุฒิสภา ต่อมาในการเลือกตั้งสมาชิกสภาผู้แทนราษฎร 23 ธันวาคม พ.ศ. 2550 เข้าร่วมกับพรรครวมใจไทยชาติพัฒนา ที่สุวัจน์ เป็นแกนนำ แต่ไม่ได้ลงสมัครรับเลือกตั้ง

ต่อมาในการจัดตั้ง รัฐบาลสมัคร สุนทรเวช ได้ดำรงตำแหน่งเป็น รัฐมนตรีว่าการกระทรวงพลังงาน ในโควตา พรรครวมใจไทยชาติพัฒนา

 ประวัติการศึกษา 
 ม.ศ.3: โรงเรียนสุรนารีวิทยา
 พ.ศ. 2516: มัธยมศึกษาตอนปลาย จากโรงเรียนเตรียมอุดมศึกษา
 พ.ศ. 2520: ปริญญาตรี วิทยาศาสตรบัณฑิต สาขาเคมี จาก มหาวิทยาลัยเกษตรศาสตร์ 
 พ.ศ. 2524: ปริญญาโท วิทยาศาสตรมหาบัณฑิต สาขาชีวเคมี จาก จุฬาลงกรณ์มหาวิทยาลัย
 หลักสูตรนายทหารชั้นนายพัน 
 หลักสูตรวิทยาลัยการทัพบก สถาบันวิชาการทหารบกชั้นสูง หลักสูตรประจำ ชุดที่ 43 
 หลักสูตร มหาวิทยาลัยหอการค้าไทย มินิ เอ็มบีเอ 
 หลักสูตรการป้องกันราชอาณาจักรภาครัฐร่วมเอกชน (วปรอ.) รุ่นที่ 4313 
 หลักสูตรการปฐมนิเทศ นายทหารชั้นนายพลของกองทัพไทย รุ่นที่ 15 บก.สูงสุด

 ประวัติการรับราชการ 
 พ.ศ. 2524-2534 อาจารย์วิทยาลัยแพทยศาสตร์พระมงกุฎเกล้า กรมแพทย์ทหารบก กระทรวงกลาโหม
 ผู้ช่วยนายทหารคนสนิท รองปลัดกระทรวงกลาโหม
 นายทหารคนสนิท รองปลัดกระทรวงกลาโหม 
 ช่วยราชการ ศอร.บก.สส.เพื่อปฏิบัติราชการใน สน.ผบ.ส.ส./ผอ.ศอร.บก.ทหารสูงสุด
 หัวหน้านายทหารประสานภารกิจทางทหารกับ กอ.รมน. 
 พ.ศ. 2545 ผู้ชำนาญการสำนักงานปลัดกระทรวงกลาโหมประกาศสำนักนายกรัฐมนตรี เรื่อง ให้นายทหารรับราชการ  เล่ม ๑๑๙ ตอนที่ ๙๐ ง ราชกิจจานุเบกษา ๗ พฤศจิกายน พ.ศ. ๒๕๔๕ 
 พ.ศ. 2546 ผู้ทรงคุณวุฒิสำนักงานปลัดกระทรวงกลาโหมประกาศสำนักนายกรัฐมนตรี เรื่อง ให้นายทหารรับราชการ  เล่ม ๑๒๐ ตอนที่ ๓๐ ง ราชกิจจานุเบกษา ๑๕ เมษายน พ.ศ. ๒๕๔๖ 
 พ.ศ. 2545-2548 อาจารย์ที่ปรึกษาวิทยาลัยป้องกันราชอาณาจักร (วปรอ.) สถาบันการป้องกันประเทศ กระทรวงกลาโหม
 พ.ศ. 2549 สมาชิกวุฒิสภา

ยศทางทหาร
 พ.ศ. 2545 พลตรีหญิง
 พ.ศ. 2548 พลโทหญิงประกาศสำนักนายกรัฐมนตรี เรื่อง พระราชทานยศทหารเป็นกรณีพิเศษ เล่ม ๑๒๓ ตอนที่ ๑ ราชกิจจานุเบกษา ๕ มกราคม พ.ศ. ๒๕๔๙

 การดำรงตำแหน่งอื่นๆ 
 อุปนายกสมาคมว่ายน้ำสมัครเล่นแห่งประเทศไทย
 ที่ปรึกษากิตติมศักดิ์สมาคมลอนโบวล์สแห่งประเทศไทยในพระบรมราชูปถัมภ์ 
 ตั้งกองทุนช่วยสุนัขจรจัด บริจาคผ่าน อาทิ มก., โครงการช่วยเหลือสุนัขจรจัด ของ พล.ต.จำลอง ศรีเมือง ที่ จ.กาญจนบุรี 
 ก่อตั้งคณะบุคคล "ชื่นชูใจ" โดยร่วมกับเพื่อนๆ บริจาคช่วยเหลือ เด็กตาบอด เร่ร่อน, บ้านสุขฤทัย ดินแดง, บ้านปากเกร็ด, วัดพระบาทน้ำพุ
 ก่อตั้งกองทุนเบื้องต้น ช่วยเหลือเจ้าหน้าที่ป่าไม้ภูหลวง ทำอาชีพเสริม ขายของที่ระลึก ออกแบบเสื้อยืดให้ เพื่อทำเป็นอาชีพเสริม

 รางวัลเกียรติยศ 
 ศิษย์เก่าดีเด่น คณะวิทยาศาสตร์และอักษรศาสตร์ มหาวิทยาลัยเกษตรศาสตร์
 ศิษย์เก่าดีเด่น โรงเรียนสุรนารีวิทยา จ.นครราชสีมา

 เครื่องราชอิสริยาภรณ์ 
ราชกิจจานุเบกษา ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๘, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๒๗, ๑ ธันวาคม ๒๕๔๓

 ผลงานหนังสือ 
 My Dog-uments หมา  หมา...พาเหรด โดย สำนักพิมพ์มติชน , พ.ศ. 2548
 สวนหลังบ้าน , ISBN : 9742124779 , พ.ศ. 2549
 เลี้ยงหมา...ให้ลูกดี (สามีอยู่หมัด) , ISBN : 9789748460826 , พ.ศ. 2550